PLANINSKO DRUŠTVO CELJE MATICA                                                                         Celje,  24.08.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

PUŠČAVSKA SIPINA V ZALEDJU KRNA

VRH NAD PESKI,  2176 m, 

V NEDELJO,  30. AVGUSTA 2009 

ZAHODNO OD BOGATINSKEGA SEDLA 

PREIDE PLANOTASTI SVET KOMNE POD VPLIV PRIMORSKEGA PODKRALJA KRNA. 

SAM KRN KOT VEČINO GORA IZ NJEGOVEGA VPLIVNEGA OBMOČJA 

LAHKO NANIZAMO NA OGRLICO VRHOV OKROG KRNSKEGA JEZERA. 

NA OGRLICI SE BLESTI TUDI VRH NAD PESKI, 

KI MU PO VIŠINI NI DORASLA NOBENA SOSEDA, NITI BATOGNICA. 

OBSEŽNA MELIŠČA POD NJIM SPOMINJAJO NA PUŠČAVSKE SIPINE, VRH PA NA MALI KRN. 

SLOVENSKA PLANINSKA POT PELJE SKOZI NJEGOVO PUŠČAVO, NANJ PA SE NE POTRUDI. 

VRH NAD PESKI LEŽI V ZALEDJU KRNA IN ZATO IZ SOŠKE DOLINE NI OPAZEN. 

MED PRVO VOJNO JE BIL TUDI V ZALEDJU BOJNE ČRTE V KRNSKEM POGORJU. 

AVSTRIJSKI BRANILCI SO OKOLICO PREPREDLI Š ŠTEVILNIMI PRESKRBOVALNIMI POTMI 

IN PODENJ ČEZ KOMNO NAPELI CELO TOVORNO ŽIČNICO IZ BOHINJA...

VRH NAD PESKI JE GLAVNI CILJ NEDELJSKEGA IZLETA 

IN NANJ VAS SKUPAJ S Petrom Oblakom LEPO VABIMO. 

S POSTAJALIŠČA PRI PARKIRNI STAVBI OB LJUBLJANSKI CESTI 

SE Z NAROČENIM AVTOBUSOM ODPRAVIMO OB PETIH ZJUTRAJ,  5:00. 

IZ KRANJSKE GORE, 809 m, SE ČEZ PRELAZ VRŠIČ, 1611 m, PREKOBALIMO V VAS SOČO,  504 m. 

TAM ZAVIJEMO V STRANSKO DOLINO LEPENO 

IN PRI DOMU DR. KLEMENTA JUGA, 700 m, SKLENEMO JUTRANJO VOŽNJO. 

MALICAMO ŽE V PLANINSKEM DOMU PRI KRNSKIH JEZERIH, 1385 m. 

NA OGRLICI VRHOV OKOLI JEZER SI  IZBEREMO NAJPREJ MALI ŠMOHOR, 1939 m. 

NANJ PRIPELJE ŠE OZNAČEN ODCEP S PLANINSKE POTI PROTI KOMNI, 

MEDTEM KO ZA PRISTOP NA JUŽNEJŠI VELIKI ŠMOHOR, 1944 m, 

ŽE IZBIRAMO VOJAŠKE POTI IZ PRVE SVETOVNE VOJNE, 

PRI ČEMER SE IZOGIBAMO PODORA OB ZADNJEM POTRESU V POSOČJU. 

PODOBNO PRAVILO GLEDE POTI VELJA TUDI ZA IZRAZITI VRH NAD PESKI, 2176 m, 

KI GA OZNAČUJE LE ZA VPISNO SKRINJICO VELIK ALJAŽEV STOLP. 

MED SESTOPOM Z VRHA PRESEKAMO SLOVENSKO PLANINSKO POT S KRNA NA ČRNO PRST. 

GLEDE NA VIŠINO SONCA SE ODLOČIMO, 

ALI OBESIMO NA OGRLICO ŠE ŠKOFIČ, 2013 m, 

ALI PA S PRAGA, 2065 m, MED VRHOM NAD PESKI IN BATOGNICO 

PO OZNAČENI POTI SESTOPIMO V KOTANJO K SAMOTNEMU JEZERU V LUŽNICI, 1801 m. 

ZA OBRONKOM JEZERA SE KMALU ODCEPI STEZA NA PLANINO LESKOVCO, 1230 m, 

Z NJE PA PELJE KOLOVOZ NA PLANINO KUHINJO, 991 m. 

NA SLEDNJI STOJI OSKRBOVANA PLANINSKA KOČA, 100 metrov PROČ PA TUDI NAŠ AVTOBUS, 

IN V TEM PLANINSKEM RAJU POD KRNOM SKLENEMO PO 8 urah HOJE PREČENJE POGORJA. 

SKOZI KRN, 866 m, ROJSTNO VAS ZGODOVINARJA Simona Rutarja, 

IN SKOZI VRSNO, 590 m, KJER SO ZIBALI PESNIKA Simona Gregorčiča, 

DOSEŽEMO V KAMNEM, 203 m, MOST ČEZ REKO SOČO. 

DOMOV SE VRNEMO ČEZ MOST NA SOČI PO KELTIKI SKOZI IDRIJO DO 22. ure. 

ZA IZLET SE PRIJAVIMO V DRUŠTVENI PISARNI NA STANETOVI 20, 

ZA NAROČENI AVTOBUSNI PREVOZ PA PRISPEVAMO 22,00 evrov. 

DOBER DAN NA MALEM KRNU!

Tone Primožič

